B. vedtægter for DSB Racing Team

Stk.1
A. Medlemmer danner som udgangspunkt selv hold til deltagelse i serier. Formanden kan hjælpe med dette, hvis man ikke har en makker.
Forventet deltagelse i serie(r), samt evt. makker, skal bestræbes at være meldt til formanden og webmaster, inden udgangen af januar måned i løbsåret. 


B. Tilmelding til løb skal ske på Facebook, i den lukkede gruppe ”DSB Racing” (invitation til gruppen fås via bestyrelsen). Tilmeldingen skal ske mindst 1 måned før løbs datoen. 
Betaling skal tilstræbes at ske samtidig med tilmeldingen til Reg. 1551 Konto nr. 10 80 70 50, dog senest på selveste løbsdagen.  
Ved aflysning af tilmeldingen senere end 1 måned før løbs datoen, refunderes betalingen ikke.
Kasserer melder til formanden om betalingen er sket.

C. Hvis man bliver forhindret i at deltage i et løb, skal man som udgangspunkt selv forsøge at finde en afløser. Såfremt dette ikke lykkedes, skal man selv sørge for at aflyse til løbsserien (arrangørerne), og melde det til formanden.


D. Medlemmer af DSB Racing Team må gerne være indehaver af kørerlicens, men der kan være restriktioner i de serier som DSB Racing Team deltager i (Nogle serier tillader fx. kun én licenskører per kart.).

E. DSB Racing Team er for alle som er medlem af Jernbanefritid. Bemærk at dette også kan være nærmeste familie/samlever.
Det er et krav at man er medlem af Jernbanefritid for at køre. Indmeldelse sker på www.jernbanefritid.dk 





Stk.2
A. 	Valg af bestyrelse.
B. 	Bestyrelsesmedlemmer
1. Formand: Thomas Gammelby 	 
2. Næstformand: Kasper Vangsfeldt     
3. Kasserer: Palle Jørgensen 
4. Webmaster: Lasse Bruun-Hansen
5. Pressemand: Casper Grønlund	 
6. Menige Bestyrelsesmedlemmer: Jan Neve, Casper N. Larsen og Veijo Mannisto

C. 	Kasserer tager sig af regnskab og bank konto.

D. 	Prisen som betales for løb er hvad arrangørerne fastsætter for de forskellige løbs typer.

E. 	Det er op til medlemmet at oplyse til egen forsikring, at man kører gokart. DSB Racing Team frasiger sig alt ansvar, hvad angår ulykker og forsikrings ting. 
	
F. 	Kontingent for DSB Racing Team er 100 kr. om måneden. Kontingentet går til foreningen, som til gengæld afholder træningsløb/foreningsmesterskab, hvor betalende medlemmer gratis kan deltage. 
Kontingent skal betales hver den 1. i måneden. Ved ikke betalt kontingent kan man ikke deltage i diverse løb.
Passive medlemmer betaler 100 kr. om året. Disse medlemmer kan ikke deltage i serier, men må gerne deltage i DSB Racing Teams trænings løb til de eventuelle rabatpriser som er forhandlet med banen.  

